钦定古今图书集成/明伦汇编/官常典/第384卷 > 晋
## 钦定古今图书集成/明伦汇编/官常典/第384卷 > 晋

### 怀帝永嘉六年春二月大司马王浚承制奉荀藩为晋台太尉

按《晋书怀帝本纪》：永嘉五年“夏六月丁酉，刘曜、王弥
入京师。帝开华林园门，出河阴藕池，欲幸长安，为曜
等所追，及帝蒙尘于平阳。刘聪以帝为会稽公，荀藩
移檄州镇，以琅琊王为盟主。秋七月，大司马王浚承
制假立太子，置百官，署征镇。六年春正月，帝在平阳。
二月癸丑，镇东大将军琅琊王睿上《尚书》，檄四方，以”
讨石勒，大司马王浚移檄天下，称被，中诏承制以荀藩为太尉。按《荀勗传》，勗子藩，以从驾讨齐王冏勋，
封西华县公，累迁尚书令。永嘉末，转司空，未拜而洛
阳陷没，藩出奔密王浚承制奉藩为留台太尉。

### 愍帝建兴元年诏太尉荀藩行留台事

按《晋书愍帝本纪》，不载。按《荀勖传》：“勗子藩，愍帝为
太子，委藩督摄远近。”又勗子组，永嘉末复为侍中，
领太子太保，未拜，会刘曜、王弥逼洛阳，组与兄藩俱
出奔。怀帝蒙尘，司空王浚以组为司隶校尉，组与藩
移檄天下，以琅琊王为盟主。愍帝称皇太子，组即皇
太子之舅，及领司隶校尉，行豫州刺史事，与藩并保
荥阳之开封。建兴初，诏藩行留台事。

建兴二年以荀组为司空行留台事。

按《晋书愍帝本纪》，建兴元年秋九月，司空荀藩薨。二
年春二月壬寅，以卫将军荀组为司空。按《荀勗传》：
“勖子藩、组，建兴初诏藩行留台事，俄而藩薨，帝更以
组为司空，领尚书左仆射，又兼司隶，复行留台事，州
征郡守，皆承制行焉。进封临颍县公，加太夫人、世子
印绶。”